

**2005 жылдың қазан-желтоқсанында облыс аумағындағы Қазақстан Республикасының азаматтарын мерзімді әскери қызметке шақыруды ұйымдастыру туралы**

***Күшін жойған***

Солтүстік Қазақстан облысы әкімдігінің 2005 жылғы 27 қыркүйектегі N 230 қаулысы. Солтүстік Қазақстан облысының Әділет департаментінде 2005 жылғы 7 қазанда N 1599 тіркелді. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011 жылғы 17 қазандағы N 01.04-08/2964 хаты)

      Ескерту. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011.10.17 N 01.04-08/2964 хаты)

      "Әскери міндеттілік және әскери қызмет туралы" Қазақстан Республикасының 2005 жылғы 8 шілдедегі  N 74 Заңы 19 бабы 3 тармағына сәйкес және "Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2005 жылдың сәуір-маусымында және қазан-желтоқсанында мерзімді әскери қызметке кезекті шақыру туралы" Қазақстан Республикасы Президентінің 2005 жылдың 14 сәуірдегі  N 1551 Жарлығы негізінде облыс әкімдігі  **ҚАУЛЫ ЕТЕДІ:**

      1. Шақыру күніне дейін 18 жасқа толған, мерзімді әскери қызметке шақырудан босатылуға немесе кейінге қалдыруға құқы жоқ ер азаматтар, сондай-ақ шақыруды кейінге қалдыру құқығынан айырылған азаматтар 2005 жылдың қазан-желтоқсанында Қазақстан Республикасының Қарулы Күштеріне, басқа да әскерлер мен әскери құрылымдарға мерзімді әскери қызметке шақыру ұйымдастырылсын.

      2. Облыстық шақыру комиссиясының құрамы қосымшаға сәйкес бекітілсін.

      3. Петропавл қаласы мен аудандар әкіміне:

      қорғаныс істері жөніндегі аудандар (қаланың) бөлімдері (басқармасы) арқылы аудан (қала) аумағындағы жедел әскери қызметке шақыруды жүргізуді ұйымдастырсын және қамтамасыз етсін;

      аудандық, қалалық шақыру комиссиясының құрамын бекітсін, мыналармен қамтамасыз етсін:

      Аудандық (қалалық) шақыру комиссиясының жұмысы үшін қорғаныс істері жөніндегі бөлімдер (басқарма) үй-жаймен;

      шақыру комиссиясынан өту және әскерге аттандыру үшін азаматтардың қорғаныс істері жөніндегі бөлімдерге (басқарма) ұйымдасқан түрде келулері, осы мақсаттар үшін құлақтандыру және әскерге шақырылғандарды іздестіру топтарын бөлуді;

      автомобиль көлігімен және қажетті санда техникалық қызметкерлер бөлуді;

      көрсетілген іс-шараларды орындауға байланысты шығындарды осы мақсаттарға бөлінген ассигнация шегінде жергілікті бюджет есебінен қаржыландыруды.

      4. Денсаулық сақтау департаменті:

      Петропавл қаласындағы облыстық жинау пунктіндегі медициналық комиссиясының жұмысын қамтамасыз етсін;

      шақырылушыларды медициналық куәлендіру жөніндегі комиссия дәрігер-мамандармен, әсіресе тар саладағы мамандармен жинақтасын;

      шақырту комиссиясымен жіберілген азаматтарды медициналық зерттеу үшін емдеу-профилактикалық мекемелерде орындар көздесін.

      5. Облыстық ішкі істер департаменті мыналарды қамтамасыз етсін:

      ішкі істер Департаменті, Петропавл қалалық басқарма және аудандық ішкі істер бөлімі басшыларының құрамынан лауазымды тұлғалары шақыру комиссиясының құрамына енгізуді;

      азаматтарды шақыру кезеңінде қорғаныс істері жөніндегі аудандық, (қалалық) бөлімдермен (басқармамен) байланысты әрекеттер ұйымдастыруды;

      әскерге шақырушыларды әскери бөлімдерге аттандыру және жіберу уақытында қоғамдық тәртіптік күзетті;

      азаматтардың шақыру пункттеріне келуіне бақылау жүргізуді, шақырудан жасырынып қалуға жол бермеуді.

      6. Петропавл қаласының әкімі облыстық жинақтау пунктінде шақырылушыларды азық-түлік және өнеркәсіптік тауарларды сатуды ұйымдастырсын.

      7. Мәдениет департаменті шақыру пункттерінде көркем-өнерпаздар ұжымының өнерін және әскери-патриоттық тақырыптарға кинофильмдер көрсетуді ұйымдастырсын.

      8. Туризм және спорт басқармасы облыстық жинақтау пунктінде спорттық-бұқаралық іс-шаралар, шақырылушылардың жалпы даярлығына тексеру ұйымдастырсын.

      9. Қаулының орындалуын бақылау облыс әкімінің орынбасары С.В.Развинге жүктелсін.

*Облыс әкімі*

Облыс әкімдігінің 2005 жылғы

27 қыркүйектегі N 230 қаулысына

қосымша

 **Облыстық шақыру комиссиясының**
**ҚҰРАМЫ**

|  |  |
| --- | --- |
| АМАНГЕЛДИЕВ
Талғат Бекмұратұлы  | - комиссия төрағасы, Солтүстік Қазақстан
облысының қорғаныс істері жөніндегі
департаментінің бастығы (келісім бойынша)  |
| ПЕЛИХОВ
Владимир Федорович  | - комиссия төрағасының орынбасары,
мобилизациялық дайындық және төтенше
жағдайлар басқармасы бастығының орынбасары  |
| **Комиссия мүшелері:** |
| СҰЛТАНОВ
Талғат Дүйсенұлы  | - облыстық ішкі істер департаменті
бастығының орынбасары  |
| ЖАРАЯ
Лариса Григорьевна  | - Оңтүстік Орал темір жолының бөлімше
ауруханасының дәрігер-терапевті (келісім
бойынша)  |
| КРИВОШЕЕВА
Зоя Ивановна  | - облыстық аурухананың медбибісі, комиссия
хатшысы  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК